ང་ཚོ་བོད་མི་རྣམས་ཆབ་སྲིད་ཀྱི་བཙན་བྱོལ་བ་རེད།ང་ཚོ་གཏན་དུ་རྒྱ་གར་ལ་བསྡད་ཀྱི་ཡིན་ཟེར་གྱི་མེད།ནམ་ཞིག་ང་ཚོ་གཞིས་བྱེས་མཉམ་འཛོམས་བྱེད་པའི་དུས་ཚོད་བཟང་པོ་གང་ལ་གང་འཚམ་གྱིས་བློ་བཞག་ས་ཡོད་པའི་གནས་ཚུལ་བྱུང་སོང་ན་དེ་མ་ཐག་བོད་ལ་ལོག་རྩིས་བྱས་ནས་བསྡད་ཡོད།བོད་ནང་ནས་ཀྱང་གཞིས་བྱེས་མཉམ་འཛོམས་ཡོང་བ་ཞིག་སྒུག་ནས་བསྡད་ཡོད།རྒྱ་གར་ནང་ལ་བོད་ཕྲུག་ཚོས་ཤེས་བྱ་ཡོན་ཏན་སྦྱངས་པའི་འབྲས་བུ་ངོ་ཐོག་ལམ་སང་ལག་ལེན་འཁེལ་ཐུབ་མིན་གང་ལྟར་ཡང་འཆར་གཞི་དང་དམིགས་ཡུལ་ནི་རྒྱ་གར་ལ་ཤེས་ཡོན་སྦྱང་པའི་རྣམ་དཔྱོད་བཏོན་ས་དེ་སོ་སོའི་ལུང་པའི་ནང་བཏོན་རྒྱུའི་དམིགས་ཡུལ་འཛིན་གྱི་ཡོད་སྟབས།ང་ཚོས་རྒྱ་གར་ནང་ཁུལ་སློབ་གྲྭ་ཁག་ནང་བོད་ཡིག་བསླབ་རྒྱུར་ཤུགས་རྒྱག་དགོས་ཀྱི་འདུགབོད་པའི་རྣམ་པ་མ་ཡལ་བའི་ཤེས་ཡོན་ཅན་གྱི་བོད་པ་བཟོ་དགོས་ཀྱི་འདུག